kardosdrur/scandi-wiki huggingface dataset:
Jóhanna Sigurðardóttir

Jóhanna Sigurðardóttir (født 4. oktober 1942 i Reykjavík) er en islandsk politiker, der repræsenterer det socialdemokratiske parti Alliancen. I januar 2009 dannede Alliancen og Venstrepartiet – De Grønne en mindretalsregering med Jóhanna Sigurðardóttir som regeringsleder. 

Hun har været medlem af Altinget siden 1978 og var socialminister fra 1987 til 1994 og igen socialminister fra 24. maj 2007, indtil hun i januar 2009 blev statsminister. Den 28. marts 2009 blev hun valgt som partileder for Samfylkingin.

Ved altingsvalget den 25. april 2009 blev hun genvalgt som regeringschef, og hun fortsatte indtil 23. maj 2013, hvor hun blev afløst som statsminister af Sigmundur Davíð Gunnlaugsson.

Hun er Islands første kvindelige statsminister og verdens første åbent homoseksuelle regeringsleder.

Biografi 
Sigurðardóttir studerede ved Verzlunarskóli Íslands, en privat, videregående skole. Efter bestået eksamen i 1960 blev hun ansat som stewardesse i det daværende islandske flyselskab Loftleiðir. Hun var formand for Islands kabineansattes fagforening i 1966 og 1969. 

Hun blev valgt til Altinget i 1978 for Alþýðuflokkurinn, som senere blev til Alliancen. Hun var næstformand i Altinget i 1979 og 1983–1984. Hun blev valgt som næstformand i Alþýðuflokkurinn i 1984 og besad denne stilling indtil 1993. Jóhanna var også socialminister i fire forskellige regeringer mellem 1987 og 1994. Efter altingsvalget 2007 blev hun igen socialminister i 2007, da Selvstændighedspartiet og Alliancen dannede en ny regering ledet af Geir H. Haarde.

Jóhanna Sigurðardóttir var gift med Þorvaldur Steinar Jóhannesson, med hvem hun har to sønner (f. 1972 og 1977). De blev senere skilt. I 2002 indgik hun registreret partnerskab med forfatterinden Jónína Leósdóttir (født 1954).

Ekstern henvisning 

 CV i Altinget

Altingsmedlemmer
Feminister fra Island
Personer fra Reykjavik
Statsministre fra Island
Kvindelige regeringschefer
Socialdemokrater fra Island
Politikere der er LGBT-personer
Eurovision Song Contest 1969

Eurovision Song Contest 1969 blev et mærkeligt år for ESC. Østrig nægtede at deltage på grund af Spaniens daværende diktatorstyre og hele 4 sange endte med flest point dette år. Der var ingen regler for hvad man skulle stille op i sådan en situation, så man måtte udnævne alle 4 som vindere.

Herudover deltog den dengang yngste deltager, den kun 12-årige dreng Jean-Jacques fra Monaco. Han blev dog i 1989 slået af både Gili Nathaniel fra Israel og Nathalie Paques fra Frankrig, begge 11 år. Fra og med 1990 indførtes reglen om, at deltagere skulle fylde 16 år inden årets udløb (senere strammet til, at deltagerne skulle være 16 på dagen for konkurrencen). I stedet udvikledes Junior Eurovision Song Contest i 2003, der havde sit forbillede i DR's MGP, startet i 2000.

Deltagere og resultater 

1969
Musik i 1969
Eurovision Song Contest 1970

Eurovision Song Contest 1970 blev en skrabet udgave af tidligere. Hele 4 lande havde meldt fra dette år på grund af utilfredshed med forrige års resultat med 4 vindere.

Holland fik æren af at afholde showet og det hele forløb gnidningsløst, på trods af at scenen havde kollapset under generalprøven.

For første gang vidste juryerne ikke hvad juryerne før dem havde givet af point. Dette tiltag blev gjort for at undgå taktiske pointgivninger.

Deltagere og resultater 

1970
Musik i 1970
Benny Vigan Madsen

Benny Vigan Madsen (født 1964) er en dansk kunst- og portrætmaler og tegneserietegner.

Madsen er mest kendt for sin serie "Det Virtuelle Tæskehold", en række portrætter af kendte personer, som har været udsat for vold. I februar 2009 fremlagde han de første fem billeder i serien til Charlottenborg Forårsudstilling, hvor de ikke blev antaget.

Madsen har med serien skabt en pastiche over tidligere tiders kitschmalerier med grædende børn, som i hans udgave bl.a. bliver til danske folketingspolitikere med blå mærker, åbne sår, brækkede næser, friske syninger og lignende kvæstelser. Malerierne i den såkaldte Serie 1 dækker hele det politiske spektrum: Pia Kjærsgaard, Anders Fogh Rasmussen, Villy Søvndal, Helle Thorning-Schmidt og Naser Khader (som på daværende tidspunkt endnu ikke var medlem af Det Konservative Folkeparti). Tanken hermed var at skabe debat om beskuerens identificeringsgrad og holdning til vold ved at indbyde til at tænke over, hvorfor der som oftest opleves en umiddelbar stødende effekt af de billeder, der forestiller mennesker, beskueren identificerer sig med eller tilslutter sig, hvorimod portrætterne af (politiske) modstandere i reglen modtages med slet skjult skadefryd. Dermed trækker malerierne også en parallel til Muhammedtegningerne og den deraf følgende debat om f.eks. ytringsfrihedens begrænsninger.

Billederne blev efterfølgende kommenteret af to af de portrætterede, Villy Søvndal og Pia Kjærsgaard, som kaldte dem henholdsvis "stærke og udtryksfulde" og "smagløs fiduskunst".

I 2013 tilegnede Simone Aaberg Kærn sig idéen til serien "Ramt", da hendes tidligere forsøg på at skabe debat om Danmark som krigsførende nation via tegninger af sårede soldater ikke havde fået den opmærksomhed, hun ønskede sig. Efter at Uwe Max Jensen påpegede kopieringen i sin blog "Sort Sonofon", udførte Madsen yderligere to malerier i serien med Kærn og ham selv som motiv.

Eksterne henvisninger 
 BennyVigan.dk 
 Interview i Go'morgen Danmark 18.3.2009
 Sort Sonofon: "Simone Aaberg Kærn: En tro kopi"
 Billedgalleriet "Det Virtuelle Tæskehold"

Kunstnere fra Danmark
Malere fra Danmark
Portrætmalere
Lydlogo

Et lydlogo (eller audio logo, sonic logo) er et værktøj i lydbranding, på linje med jingler og reklamemusik. Et lydlogo er en kort speciel melodi eller anden lydsekvens, som oftes høres i starten eller slutningen af en reklame. Virksomheder bruger et lydlogo i deres markedsføring, og et lydlogo kan således betragtes på lige linje med et visuelt logo. Ofte bruges kombinationen af begge typer af logoer til at styrke brand genkendeligheden. Et udmærket eksempel er Vestas lydlogo og visuelle logo samt Lotto (Danske spil). Et lydlogo bliver ofte en vigtig del af en virksomhed lydidentitet, og styrker genkendeligheden for virksomheden eller produktet på lyden. Her er det især vigtigt at opretholde en vedvarende branding, både i billede og lyd over lang sigt.

Lydlogoet styrker forbrugernes hukommelse og indlæring for den specifikke virksomhed eller produkt. En melodi er den sekvens af lyd, man bedst husker, da den menneskelige hjerne automatisk forventer en slutning, når en melodi starter. For at et lydlogo skal have den bedste effekt, skal det være unikt, fleksibelt og let at huske.

Se også 
Lydbranding
Lydidentitet
Branding
Corporate branding

Noter 

Markedsføring
Den Jyske Pigegarde

Den Jyske Pigegarde er en pigegarde der er hjemhørende i Århus. Den blev stiftet i 1965 og består af ca. 70 piger i alderen 8-25 år. DJP holder til i Risskov ved Århus.

Pigegarden er delt i harmoniorkester, tamburkorps og dansepiger.
Harmoniorkestret består af bl.a. trompeter, althorn, træk- og ventilbasuner, saxofoner og klarinetter.

Tamburkorpset består af bl.a. tenortrommer og stortrommer.

Eksterne henvisninger 
 Officiel hjemmeside 
 Den Jyske Pigegardes side på LGF 

Frivillige garder og tamburkorps fra Danmark
Musik i Aarhus
Musikgrupper fra 1965
Lydidentitet

En lydidentitet er den lyd, virksomheden eller produktet kan genkendes på. Ideen med en lydidentitet er at skabe genkendelighed og synergi på tværs af alle de lydmæssige kommunikationskanaler, som virksomheden eller produktet benytter. Så uanset hvor og hvornår virksomhedens kunder, samarbejdspartnere og medarbejdere møder virksomheden, så kan de genkende brandet på lyden. 

En lydidentitet skaber genkendelighed på tværs af medier, forstærker brandet (både internt og eksternt), skaber synergi i markedsføring og profilering.

Lydbranding er det værktøj, virksomheder bruger, for at skabe en lydidentitet. Her indgår oftes et lydlogo på virksomhedens lydside i fx radio- og TV-reklamer, på web, i telefon IVR systemer (ventemusik), podcast, ringetoner osv.

Se også 
Lydbranding
Lydlogo
Branding
Corporate branding

Markedsføring
Jingle

En jingle er en kort, let genkendelig musikstump, der er designet til at blive præsenteret sammen med et produkt/budskab. I en jingle vil der ofte indgå et tekststykke samt afsenderens og produktets navn. Fx ’Ved du, hvad det bedste er … legetøj fra BR’.

En jingle bruges i en virksomheds markedsføring, og kan være en del af en overordnet lydbranding strategi.

Jingler kan tillige benyttes i forbindelse med shows, radio- og tv-programmer m.v. til markering af særlige forløb i showt/programmet.

Se også 
 Branding
 Corporate branding
 Lydidentitet
 Lydlogo
 Lydbranding

Markedsføring
Venstrepartiet – De Grønne

Vinstrihreyfingin – grænt framboð (officielt dansk navn: Venstrepartiet - De Grønne, men De Venstregrønne anvendes også) er et socialistisk og grønt islandsk parti. Partiet blev stiftet den 6. februar 1999 af altingsmedlemmer med en baggrund i Samlingsfronten for at samle venstresocialister og miljøaktivister til det forestående altingsvalg.

Partiets prioriterer særligt social velfærd, en uafhængig udenrigspolitik og miljøbeskyttelse.

De Venstregrønne fik 9,1 procent af stemmerne i 1999 og 6 medlemmer af Altinget. Ved valget i 2003 gik partiet lidt tilbage. Ved valget i 2007 gik partiet støt frem og fik 14,3 procent af stemmerne og 9 repræsentanter i Altinget. I 2009 gik partiet frem til 21,7% og fik dermed 14 pladser i Altinget og kunne fortsætte i den overgangsregering, som partiet havde dannet sammen med det islandske, socialdemokratiske parti Alliancen 25. april 2009. Indbyrdes stridigheder om bl.a. EU-medlemskab, en udeblevet reform af fiskekvotesystemet og en ny grundlov, samt den vanskellige økonomiske situation gjorde dog, at regeringen tabte valget i 2013 stort.

De Venstregrønne fik fremgang ved valget i 2016, men formåede ikke at etablere en koalition mellem de liberale midterpartier og venstrefløjen, så Island fik atter en borgerlig regering.

Under valgkampen op til valget i 2017 lå partiet til en stor valgsejr, men hårde angreb på dets skattepolitik skar forspringet bort, og det vandt kun et mandat. Igen glippede forsøget på at danne en koalition mellem venstrefløjen og midterpartierne, og til slut dannede de Venstregrønne regering med de to borgerlige partier Selvstændighedspartiet og Fremskridtspartiet med partiets leder Katrín Jakobsdóttir som statsminister. Dette var ikke ukontroversielt internt, og to altingsmedlemmer stemte imod regeringsaftalen.

Partiet er med i det nordiske venstrefløjssamarbejde Nordisk Grønne Venstre Alliance sammen med blandt andet Socialistisk Folkeparti.

Partiformand siden 2013 er Katrín Jakobsdóttir.

Valgresultater 

Altingsvalg 1999–2017

Formænd

Eksterne henvisninger 
 Officiel Hjemmeside (islandsk)
 Officiel Hjemmeside (engelsk)

Politiske partier i Island
Socialistiske partier
A Gate Through Bloodstained Mirrors

A Gate Through Bloodstained Mirrors er en demo fra det amerikanske black metal-projekt Xasthur, udgivet i 2001. Anmeldelser af albummet var positive, og sammenlignede materialet med Graveland og Burzums tidlige udgivelser. I forbindelse med Xasthurs stigende popularitet blev demoen genudgivet af Total Holocaust Records med et nyt miks og sporliste på cd og kassettebånd i 2004. Samme udgave blev også udgivet som dobbelt-12" vinylaf Debemur Morti Productions samme år, og senest af Hydra Head Records som dobbelt-cd udgivet sammen med ep'en A Darkened Winter og et enkelt hidtil uudgivet spor i 2008.

Spor 
 "Intro" – 01:16
 "Moon Shrouded in Misery, Part 1" – 6:46
 "Suicide in Dark Serenity" – 10:39
 "Dwell Beneath the Woods of Evil" – 5:14
 "Cursed Be the Memory of Light" – 7:04
 "Possession of Desolate Magick" – 5:40
 "Storms of Red Revenge" – 4:16
 "A Spell Within the Winds" – 4:34
 "Summon the End of Time" – 4:52
 "Gate Through Bloodstained Mirrors" – 8:32
 "Kingdom of Burning Crucifixions" – 4:21
 "Moon Shrouded in Misery, Part 2" – 1:47
 "Black Spell of Destruction / Channeling the Power of Souls Into a New God (Burzum cover)" – 7:34

2004 genudgivelse 
Før albummets første officielle udgivelse som almindelig cd blev alle sporene på demoen (som oprindeligt var i mono) remikset i 2003. Anmelderen Charles Theel har nævnt at materialet "er blevet voldsomt remikset, deriblandt fjernelsen af mange vokaldele".

Spor 

 "Intro" – 1:25
 "Moon Shrouded In Misery (Part I)" – 7:19
 "Suicide In Dark Serenity" – 12:27
 "Dwelling Beneath The Woods" – 5:29
 "Cursed Be The Memory Of Light" – 7:28
 "Possession Of Desolate Magick" – 5:47
 "Spell Within The Winds" – 4:47
 "Storms Of Red Revenge" – 2:45
 "Eternal Empire Of Majesty Death" (Mütiilation cover) – 7:17
 "A Gate Through Bloodstained Mirrors" – 8:40
 "Kingdom Of Burning Crucifixions" – 4:43
 "Moon Shrouded In Misery (Part II)" – 2:09
 "Black Spell Of Destruction (Burzum cover)" – 6:14
 "Lost Behind Bloodstained Mirrors (Outro)" – 0:45

Udgivelser

Fodnoter

Eksterne henvisninger 
 A Gate Through Bloodstained Mirrors  på Xasthurs officielle hjemmeside
 
 Oprindelig udgivelse  på discogs.com
 2004 cd-genudgivelse  på discogs.com
 2004 dobbelt-vinyl-genudgivelse  på discogs.com
 2008 dobbelt-cd-genudgivelse  på discogs.com

Album fra 2001
Black metal-album
Xasthur-album
Hammerdin

Hammerdin er en karakterklasse i spillet Diablo II: Lord of Destruction. Hammerdin er en af de meget kendte karakterklasser, som kun kan laves af paladiner. Hammerdin'en er meget populær. 

En Hammerdin er en Paladin, der koncentrerer sine level-ups omkring "blessed hammer", som man kan i level 18. Blessed hammer får hamre til at flyve rundt om spilleren. For at blive bedre kan man gå op i concentration, som også er en level 18-skill. I level 1 giver den 60% til ens damage og angriber tager 20% damage, når denne angriber.

Ifølge Diablofans.com er ejeren af den stærkeste Hammerdin en dansker. Karakterens navn ingame er "Johnny The Blues", dog findes der en mytisk historie om en "mester"-hammerdin ved navn Hemmingway, der skulle tilhøre den episke spiller den3musketer. Ingen ved dog om denne legende om superkrigeren taler sandt!

Referencer 

Computerrollespil
Iron

Iron er det andet studiealbum fra det finske viking/folk metal-band Ensiferum. Det er det sidste album med Jari Mäenpää, før han dannede Wintersun samme år.

Spor 
Alle sangtekster af Jari Mäenpää bortset fra "Tears" af Jari Mäenpää og Kaisa Saari.
 "Ferrum Aeternum" – 3:28
 "Iron" (Mäenpää, Toivonen) – 3:53
 "Sword Chant" (Mäenpää) – 4:44
 "Mourning Heart (Interlude)" – 1:23
 "Tale of Revenge" (Mäenpää, Toivonen) – 4:30
 "Lost in Despair" (Mäenpää, Toivonen) – 5:37
 "Slayer of Light" (Mäenpää, Toivonen) – 3:10
 "Into Battle" (Mäenpää, Toivonen) – 5:52
 "Lai Lai Hei" (Mäenpää) – 7:15
 "Tears" (Mäenpää, Toivonen, Saari) – 3:20

Bonusspor på Limited Edition 
  "Battery" (Metallica cover) – 5:13

Eksterne henvisninger 
 

Album fra 2004
Ensiferum-album
Album med omslagsillustration af Kristian Wåhlin
Dead Again (Mercyful Fate-album)

Dead Again er det sjette studiealbum fra det danske heavy/black metal-band Mercyful Fate, udgivet i 1998 af Metal Blade Records. Det er det første Mercyful Fate-album uden guitaristen Michael Denner. Det repræsenterede også en ny æra for bandet, da produktionen er mere mudret og rå, og guitartonen er mere forvrænget end på de foregående tre album.

Spor 
"Torture (1629)" – 5:03
"The Night" – 5:51
"Since Forever" – 4:39
"The Lady Who Cries" – 4:18
"Banshee" – 4:47
"Mandrake" – 6:06
"Sucking Your Blood" – 4:22
"Dead Again" – 13:41
"Fear" – 4:16
"Crossroads" – 5:42

Eksterne henvisninger 
 

Mercyful Fate-album
Album med omslagsillustration af Kristian Wåhlin
Album fra 1998
Dead Again

Dead Again har flere betydninger:

Dead Again (Mercyful Fate-album), et album af det danske heavy metal-band Mercyful Fate
Dead Again (film), en film fra 1991 med Kenneth Branagh og Emma Thompson
Dead Again (Type O Negative-album), et album af det amerikanske doom metal-band Type O Negative
VM i banecykling

Verdensmesterskaberne i banecykling er officielt afholdt hvert år siden 1893, kun afbrudt af første og anden verdenskrig. Før 1893 blev der afholdt flere stævner, der også blev kaldt verdensmesterskaber, dog uden officiel international anerkendelse. Først efter grundlæggelsen af International Cycling Association (ICA) i 1892 som det styrende organ for international cykelsport kunne man afholde et officielt VM, og det første stævne blev afholdt i Chicago i 1893. Fra 1900 overgik kontrollen med mesteskabet til Union Cycliste Internationale (UCI), der afløste ICA som internationalt cykelsportsforbund, og som siden har arrangeret mesterskaberne.

Pr. 2009 afholdes der konkurrencer for både mænd og kvinder i disciplinerne sprint (individuelt og for hold), 1000 m på tid (mænd) og 500 m på tid (kvinder), forfølgelsesløb (individuelt og for hold), pointløb, scratch, keirin og omnium, samt i parløb (afholdes dog kun for mænd). Tidligere inkluderede VM-programmet også dernypace og tandemløb.

Værtsbyer og -lande
The Best of Mercyful Fate

The Best of Mercyful Fate er et opsamlingsalbum fra det danske heavy metal-band Mercyful Fate.

Spor
"Doomed by the Living Dead" – 5:08
"A Corpse without Soul" – 6:56
"Nuns Have No Fun" – 4:20
"Evil" – 4:45
"Curse of the Pharaohs" – 3:57
"Into the Coven" – 5:10
"Black Funeral" – 2:50
"Satan's Fall" – 11:23
"A Dangerous Meeting" – 5:11
"Desecration of Souls" – 4:55
"Gypsy" – 3:09
"Come to the Sabbath" – 5:19
"Burning the Cross" – 8:48
"Return of the Vampire" – 4:49

Eksterne henvisninger
 

Mercyful Fate-album
Opsamlingsalbum fra 2003
Heavy metal-album
Too Old, Too Cold

Too Old, Too Cold er den anden ep fra det norske black metal-band Darkthrone. Det er bandets første ep til at blive udgivet internationalt, da den første – Under Beskyttelse av Morke – kun blev udgivet i Japan.

Spor 
 "Too Old, Too Cold" – 03:03
 "High On Cold War" – 03:28
 "Love In A Void (Siouxsie & the Banshees cover)" – 02:35
 "Graveyard Slut" – 3:58

Eksterne henvisninger 
 

Album fra 2006
Darkthrone-album
Eurovision Song Contest 1971

Eurovision Song Contest 1971 indførte et helt nyt pointsystem, hvor alle sange fik mellem 1 og 5 point fra i alt 36 jurymedlemmer. Dette sikrede at ingen fik det kedelige nul point.

Problemerne i kølvandet fra 1969 havde lagt sig og flere lande vendte tilbage. Desuden debuterede Malta.

Solisten Séverine, der sang for Monaco, vandt, og hun havde rent faktisk aldrig været i Monaco og har heller ikke været der efterfølgende.

Deltageren fra Norge vendte tilbage i 1985 som en del af duoen Bobbysocks.

Deltagere og resultater 

1971
Musik i 1971
Eurovision Song Contest 1972

Eurovision Song Contest 1972 blev afholdt 25. marts 1972 i Edinburgh, selvom Monaco der havde vundet året før. Vinderen fra Luxembourg, Vicky Leandros, havde også deltaget i 1967.

Deltagere og resultater 

1972
Musik i 1972
Tryptophanhydroxylase

Tryptophanhydroxylase (TPH) katalyserer det første og hastighedsbestemmende trin i biosyntesen af serotonin (5-hydroxytryptamin). Serotonin har mange fysiologiske funktioner, men er hovedsagelig kendt for sin funktion som signalstof i hjernen. Unormalheder i de serotoninholdige neuroner menes at spille en rolle i flere psykiatriske lidelser såsom depression, obsessiv-kompulsiv lidelse (OCD) og skizofreni.

TPH er et jern-holdigt enzym, som katalyserer reaktionen mellem tryptophan, O2 og tetrahydrobiopterin under dannelsen af produkterne 5-hydroxy-tryptophan og 4a-hydroxy-tetrahydrobiopterin. TPH er en homotetramer, hvor hver monomer består af tre domæner. De tre domæner er et N-terminalt regulatorisk domæne, et katalytisk domæne og et mindre C-terminalt tetrameriseringsdomæne.

Der findes to isoformer af TPH, hvor isoform 1 (TPH1) hovedsagligt findes i mastcellerne, pinealkirtelen og i de enterochromaffine celler og isoform 2 (TPH2) findes i de serotoninholdige neuroner i hjernen og tarmen.

Litteratur 
Windahl, M. S., Petersen, C. R., Christensen, H. E. M., and Harris, P. Crystal Structure of Tryptophan Hydroxylase with Bound Amino Acid Substrate, (2008) Biochemistry 47, 12087 – 12094. Link til artikel

Tryptophanhydroxylase i Proteopedia

Enzymer
Kasper Elbjørn

Kasper Elbjørn (født 1973 i Kastrup) er cand.scient.pol. og siden april 2021 kommunikationschef i Danfoss. Han har tidligere været ansat i CEPOS, Carlsberg og Saxo Bank og er desuden kendt som borgerlig debattør og forfatter.

Karriere 

Kasper Elbjørn blev student fra Tårnby Gymnasium i 1992 og cand.scient.pol. fra Københavns Universitet i 2002. Han har været ansat i Udenrigsministeriet og været vicedirektør for Baltic Development Forum. I 2004 var han blandt medstifterne af den borgerligt-liberale tænketank CEPOS, som han senere var pressechef for. Han var pressechef i Saxo Bank 2007-2009 og kommunikationsdirektør frem til 2015. I november 2015 skiftede han til Carlsberg og blev i 2021 kommunikationschef i Danfoss.

Sammen med David Gress har Elbjørn redigeret antologien 20 begivenheder der skabte Danmark, Gyldendal, 2006 (). Han har bidraget til antologien På ret kurs : et tilbageblik på systemskiftet i 1982, People's Press, 2007 () samt skrevet kapitlet om senator Barry Goldwater i 11 konservative tænkere, Cepos, 2010 (). I 2013 redigerede han Den lange vej - fra nederlag til fremgang. Taler og artikler 2008-2013 af Anders Samuelsen, forord af Poul Schlüter, Peter la Cours forlag (), og Opgøret om 30 års udlændingepolitik, Peter la Cours forlag () sammen med Eva Agnete Selsing.

Politisk tilhørsforhold 

Elbjørn var kandidat ved Europa-Parlamentsvalget 2009 for Venstre, opstillet af Venstre i Nordsjælland, men meldte sig ud fem år senere den 26. maj 2014.

I marts 2015 meldte han sig ind i Det Konservative Folkeparti.

Kasper Elbjørn bor med sin partner og fire børn i Rungsted.

Referencer

Eksterne henvisninger 
 Kampagneside og blog
 Tidligere kandidatpræsentation hos Venstre

Debattører fra Danmark
Politologer fra Danmark
Danskere i 1900-tallet
Danskere i 2000-tallet
Politikere fra Det Konservative Folkeparti
Veksebo Rytterskole

Veksebo Rytterskole blev bygget i 1724. Det er længe siden, at den blev brugt som skole (muligvis engang i 1930'erne), og den anvendes i dag som privatbolig. Den nuværende bygning er betydeligt længere end den oprindelige grundplan. Den oprindelige 1724-del ligger nu i bygningens østende, mens der mod vest findes to nyere tilbygninger, der blev tilføjet som boliger – muligvis i det 19. århundrede. Disse tilføjelser fulgte den samme, overordnede mur- og tagkonstruktion, selv om hele huset må have fået nyt tegltag ved den tid. Den oprindelige tavle findes stadig i murværket (se teksten i rytterskoletavlerne).

Referencer 

Dansk lokalhistorie
Bygninger, konstruktioner og anlæg i Fredensborg Kommune
Uddannelsesinstitutioner i Danmark
Maurice Jarre

Maurice Jarre (født 13. september 1924, død 29. marts 2009) var en fransk komponist, der først og fremmest var kendt som filmkomponist. Han vandt tre Oscars for musikken til Lawrence of Arabia, Doktor Zhivago og Vejen til Indien, og derudover skrev han musik til film som Døde poeters klub og Ghost.

Han var far til Jean Michel Jarre, der er en kendt komponist inden for elektronisk musik, og til Kevin Jarre, der er manuskriptforfatter.

Priser og nomineringer 
 Lawrence af Arabien (1962), Oscar for bedste musik
 Doktor Zhivago (1965), Oscar for bedste musik og Grammy Award for bedste soundtrack
 Vejen til Indien (1984), Oscar for bedste musik
 Døde poeters klub (1989), BAFTA Award for bedste musik
 A Walk in the Clouds (1995), Golden Globe Award for bedste musik

Eksterne henvisninger 
 

Filmkomponister fra Frankrig
Komponister fra Frankrig
Ærescesar